**Novinky zo zákulisia ŠKODA, príbehy Slovákov či auto-moto tipy. To všetko nájdete na novom portáli ŠKODA Storyboard**

**› ŠKODA Storyboard je portál značky ŠKODA, ktorý mapuje nie len dianie automobilky na Slovensku, ale prináša aj množstvo originálneho a zaujímavého obsahu**

**› Rozhovory, zaujímavosti, tipy či reportáže sú dostupné už aj v slovenčine**

**› Portál v rámci zelenej stratégie nahrádza tlačený ŠKODA Magazín**

**Bratislava 1. december 2020 – Pohodové čítanie, inšpiratívne príbehy Slovákov, rady a tipy nie len pre motoristov a množstvo ďalšieho atraktívneho a lokálneho obsahu. To všetko so sebou prináša slovenská verzia lifestylového portálu ŠKODA Storyboard, ktorý bol doposiaľ dostupný iba v angličtine a češtine. Registrovať sa na odber noviniek a informácii nie len zo sveta značky ŠKODA na Slovensku je možné** [**tu.**](https://www.skoda-storyboard.com/sk/odber-noviniek/)

[ŠKODA Storyboard](https://www.skoda-storyboard.com/sk/) bude pravidelne prinášať atraktívny obsah nielen fanúšikom motorizmu či zástupcom médií, ale aj laikom, ktorí hľadajú plnohodnotné informácie zo sveta auto-moto aj mimo neho. Čitatelia aj novinári si môžu „listovať“ v rôznych kategóriách ako Životný štýl, Inovácie, 125 rokov ŠKODA, Modely, ŠKODA Svet či ŠKODAPEDIA, a tak isto si prezerať rôzne videá či fotografie.

**Rady pre motoristov aj rozhovory s inšpiratívnymi Slovákmi**

V pravidelne dopĺňanom obsahu čitatelia nájdu aj rôzne rady a tipy či rozhovory s osobnosťami zo sveta automobilky a iných odvetví. Vedeli ste napríklad, že unikátnu trofej pre víťaza Tour de France [navrhoval šikovný Slovák](https://www.skoda-storyboard.com/sk/skoda-svet-sk/za-oponou-sk/peter-olah-od-interierov-automobilov-az-k-trofejam-pre-tour-de-france/), ktorý sa podieľal aj na dizajne novej ŠKODY ENYAQ? A máte dostatočný prehľad o tom, ako si dôkladne [pripraviť auto na zimu](https://www.skoda-storyboard.com/sk/tlacova-sprava/sneh-a-mraz-preveria-vodica-aj-vozidlo-skoda-auto-prinasa-tipy-ako-sa-pripravit-na-zimu/)? Neujdú vám ani také netradičné novinky, že OCTAVIA G-TEC [natankovala mrkvu a cibuľu.](https://www.skoda-storyboard.com/sk/inovacie-sk/ako-octavia-g-tec-natankovala-mrkvu-a-cibulu/) To všetko nájdete na slovenskom ŠKODA Storyboarde.

*„Ak hľadáte pohodové čítanie, ktoré vás nabije energiou a prinesie vám množstvo zaujímavého obsahu, ste na správnej adrese. ŠKODA Storyboard si v zahraničí našiel už obrovské množstvo fanúšikov. Tento lifestylový portál značky ŠKODA chceme priblížiť aj slovenskému publiku a šíriť prostredníctvom neho nie len naše firemné hodnoty, ale aj prinášať užitočné témy, rozhovory s inšpiratívnymi Slovákmi a ukázať zákulisie značky ŠKODA na Slovensku,“* uviedla Lenka Kalafut Lendacká, PR manažérka spoločnosti ŠKODA AUTO Slovensko a ďalej dodáva*: „Slovenský ŠKODA Storyboard je v plnej prevádzke a už teraz na ňom nájdete desiatky skvelých článkov, ktoré budeme pravidelne dopĺňať. Zároveň nahrádza zrušený tlačený ŠKODA Magazín, ktorý čitatelia dostávali do schránok každého polroka. V rámci našej zelenej stratégie sme tak nielen znížili environmentálne zaťaženie, ale tiež prešli na oveľa dostupnejší a vždy aktuálny formát.“*

Nový ŠKODA Storyboard je možné nájsť na webovej adrese [www.skoda-storyboard.com/sk/](https://www.skoda-storyboard.com/sk/). Odporúčame vám portál uložiť do záložiek vo vašom prehliadači pre jednoduchší prístup.

**Pre ďalšie informácie, prosím, kontaktujte:**

Lenka Kalafut Lendacká, PR manager, ŠKODA AUTO Slovensko s.r.o.

T +421 904 701 339

lenka.kalafut.lendacka@skoda-auto.sk

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | [/SkodaAutoSK](http://www.instagram.com/SkodaAutoSK) |

**ŠKODA AUTO**

* tento rok oslavuje 125. výročie od svojho založenia v roku 1895, v období začiatkov individuálnej mobility, a je tak jednou z najstarších doteraz aktívnych automobiliek na svete,
* v súčasnosti ponúka zákazníkom 10 modelových radov osobných automobilov: CITIGO, FABIA, RAPID, SCALA, OCTAVIA, SUPERB, KAMIQ, KAROQ. KODIAQ a ENYAQ iV,
* v roku 2019 dodala zákazníkom celosvetovo viac ako 1,24 milióna vozidiel,
* od roku 1991 patrí do koncernu Volkswagen, jedného z globálne najúspešnejších automobilových výrobcov. ŠKODA  AUTO v koncernovom zväzku samostatne vyrába a vyvíja popri vozidlách taktiež komponenty ako sú motory a prevodovky,
* prevádzkuje tri výrobné závody v Českej republike; vyrába v Číne, Rusku, na Slovensku a v Indii, väčšinou prostredníctvom koncernových partnerstiev, ďalej tiež na Ukrajine a v Kazachstane v spolupráci s lokálnymi partnermi,
* zamestnáva celosvetovo zhruba 42 000 pracovníkov a je aktívna na viac ako 100 trhoch,
* v rámci Stratégie 2025 prechádza transformáciou od výrobcu automobilov k „Simply Clever spoločnosti ponúkajúcej najlepšie riešenie mobility“.